
Text rozhodnutia
Súd: Krajský súd Bratislava Spisová značka: 5Sd/18/2016 Identifikačné číslo súdneho spisu: 1016200238 Dátum vydania rozhodnutia: 30. 06. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1016200238.1 Uznesenie Krajský súd v Bratislave v právnej veci navrhovateľky G. O., I. I. XXXX/X, I., proti odporkyni Sociálnej poisťovni ústredie, Ul. 29. augusta č. 8-10, Bratislava, o predčasný starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 8.2.2016 žiadala preskúmať rozhodnutie odporkyne číslo XXX XXX XXXX X zo dňa 20.1.2016, ktorým odporkyňa zamietla žiadosť navrhovateľky o predčasný starobný dôchodok zo dňa 1. apríla 2015 z dôvodu, že suma predčasného starobného dôchodku určená ku dňu 1. apríla 2015 nie je vyššia ako 1,2 násobok sumy životného minima pre jednu fyzickú osobu. Písomným prehlásením zo dňa 18.3.2016 navrhovateľka vzala späť návrh v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1016200238.1 (dáta aktuálne k 4. 11. 2026). Záväzné je znenie zverejnené súdom.




